กรพินธุ์ พ่วงโพธิ์

**กรพินธุ์ พ่วงโพธิ์**  (เกิด 24 มีนาคม พ.ศ. 2519) เป็นนักร้อง และนักแสดงชาวไทย สังกัดอาร์.เอส. โปรโมชั่น ที่มีชื่อเสียงจากเพลง หลับทั้งน้ำตา, ฝันร้ายสักคืน, แค่คิดก็เจ็บ, กล่องความทรงจำ, ไม่อยากลืมตา เป็นต้น

## ประวัติ
**กรพินธุ์ กฤษณาวารินทร์** หรือ **กรพินธุ์ พ่วงโพธิ์**  เกิดเมื่อวันที่ 24 มีนาคม พ.ศ. 2519 จบปริญญาตรีจากคณะศิลปกรรมศาสตร์ สาขาวิชาดุริยางคศาสตร์สากล มหาวิทยาลัยศรีนครินทรวิโรฒ ประสานมิตร เป็นนักร้องและนักแสดงชาวไทย สังกัดอาร์เอส

กรพินธุ์เริ่มสนใจงานเพลงตั้งแต่ช่วงวัยเด็ก ซึ่งจุดเริ่มของการเข้าวงการเพลงนั้น มาจากการชนะเลิศการประกวดร้องเพลง "นัท มีเรีย ซิงกิ้งคอนเทสต์" ในปี พ.ศ. 2539 และเวที "โค้กมิวสิก อวอร์ด" ซึ่งเป็นตัวแทนจากมหาวิทยาลัยศรีนครินทรวิโรฒ ประสานมิตร จากนั้นไม่นานจึงตัดสินใจเข้ามาเทสต์เสียงกับค่ายเพลง จีเอ็มเอ็ม แกรมมี่ และ อาร์เอส โปรโมชั่น ในช่วงเวลาไล่เลี่ยกัน จนทางค่ายอาร์เอสเรียกเข้าไปเซ็นสัญญาเพื่อเป็นศิลปิน หลังจากเซ็นสัญญากับทางอาร์เอสไม่ได้เพียงไม่กี่วัน ทางแกรมมี่ ก็เรียกไปเซ็นสัญญาเช่นกัน แต่เธอปฏิเสธไป เนื่องจากทำสัญญากับทางอาร์เอสแล้ว

ในปีพ.ศ. 2540 ประเดิมผลงานครั้งแรกคือการเป็นศิลปินคอรัส ร้องไกด์ให้กับศิลปินในค่าย และได้ร้องเพลงประกอบละคร "กามเทพผิดคิว" ทางช่อง 3 ต่อมาพินก็ได้ออกอัลบั้มในค่าย อาร์เอส ชื่ออัลบั้มว่า "Korrapin" ในปี พ.ศ. 2542 มีเพลงที่ได้รับความนิยม ได้แก่ หลับทั้งน้ำตา และเพลง ฝันร้ายสักคืน 

ปี 2544 กรพินธุ์ได้ร่วมโปรเจ็คพิเศษ ฉลอง 20 ปี อาร์เอส ออกอัลบั้มเพลงคัฟเวอร์ร่วมกับ เอิร์น และ แนนซี่ ภายใต้อัลบั้ม Triangel and the College Band มีเพลงเปิดตัว ได้แก่เพลง เชื่อฉัน , ไว้ใจ และเพลง สิ่งสุดท้ายคือเธอ

ต่อมาในปีพ.ศ. 2545 กรพินธุ์มีผลงานอัลบั้มชุดที่ 2 ซึ่งห่างหายจากการทำอัลบั้มเดี่ยวถึง 3 ปีเต็ม ในชื่ออัลบั้ม "Memory Box" มีเพลงที่ได้รับความนิยม ได้แก่ กล่องความทรงจำ และ ไม่อยากลืมตา

ปัจจุบันกรพินธุ์ได้ทำงานเป็น แอร์โฮสเตสของสายการบินเจแปนแอร์ไลน์

นอกจากนี้เธอยังมีโอกาสแสดงละครโทรทัศน์ ที่ออกอากาศทางสถานีวิทยุโทรทัศน์ไทยทีวีสีช่อง 3 ได้แก่ ละครเรื่องศึกรัก ศึกรบ, ละครเรื่องสู่ฝันตะบันแข้ง, ละครเรื่องอลวนคนไร่ส้ม และล่าสุดกับละครเรื่องสุดร้ายสุดรัก โดยหวนกลับมารับงานแสดงละคร หลังจากที่ห่างหายจากหน้าจอไปนานถึง 13 ปี จากการชักชวนของผู้จัดหน้าใหม่ บอย โกสิยพงษ์ ทำให้เธอตกลงรับเล่นละครเรื่องนี้ทันที

### ชีวิตส่วนตัว
เมื่อวันที่ 20 มกราคม พ.ศ. 2554 กรพินธุ์ได้เข้าพิธีสมรสกับ "เอก กฤษณาวารินทร์" ดีเจจากเอไทม์ ซึ่งในงานแต่งงานเจ้าสาวก็ได้ร้องเพลงพิเศษเพื่อมอบให้แก่เจ้าบ่าว ชื่อเพลง "ข้างข้างเธอ" เป็นเพลงแต่งใหม่สำหรับงานนี้โดยเฉพาะ โดยเพลงนี้แต่งเนื้อร้องโดย "สุทธิพงษ์ สมบัติจินดา" และทำนองโดย "จิระชัย ฉัตรโชคชัยกุล"

เจ้าบ่าวเจ้าสาวได้ให้สัมภาษณ์ว่า คบหาดูใจกันมาถึง 14 ปี ก่อนจะมีวันนี้ โดยดีเจเอกเผยว่า เจอสาวกรพินธุ์ครั้งแรกตอนไปประกวดร้องเพลงโครงการ นัท มีเรีย คอนเทสต์ ที่เจ้าตัวได้รางวัลชนะเลิศ และได้มาเจอกันอีกครั้ง เมื่อสาวกรพินธุ์มาออกรายการที่ตนเป็นดีเจอยู่

ก่อนที่เมื่อ 2-3 ปีที่แล้ว ตนได้เอ่ยปากขอแต่งงานอีกครั้ง แต่เจ้าตัวก็ไม่ได้พูดอะไร จนกระทั่งเมื่อปีที่แล้ว เจ้าตัวเกริ่นเรื่องแต่งงานขึ้นมาเอง ตนจึงแกล้งเล่นตัวไม่ตอบบ้าง แต่ในใจแอบยิ้ม ต่อมาตนก็เลยแอบเอาแหวนเพชรไปใส่ในแยมโรลที่จะให้กรพินธุ์ในวันเกิด แล้วเมื่อกรพินธุ์เจอ ตนก็ขอแต่งงาน ซึ่งกรพินธุ์ก็ตอบตกลงทันที

## ผลงานการแสดง

## ผลงานเพลง
### สตูดิโออัลบั้ม
เพลงที่มี* = เพลงที่เป็นซิงเกิ้ลโปรโมทของอัลบั้ม

### อัลบั้มพิเศษ

### เพลงประกอบละคร

### เพลงพิเศษ

### เพลง Cover เพลงไทย

### คอรัส
* ก่อนหน้าที่พินธุ์มาเป็นศิลปินค่ายอาร์เอสนั้น พินธุ์เคยผ่านผลงานการคอรัสในกับนักร้องในค่ายมากมาย อาทิ เอิร์น จิรวรรณ, เจี๊ยบ พิสุทธิ์, เจมส์ เรืองศักดิ์, ดัง พันกร, ทัช ณ ตะกั่วทุ่ง, แหม่ม พัชริดา, โจ้ ธณรัฐ, แซนด์ แบงค์ เป็นต้น มีผลงานการคอรัสข้างล่างนี้ และอีกมากมาย

### เพลงพิเศษ
* ฝันเล็ก ๆ (เป็นเพลงพิเศษสำหรับสมาชิกอาร์เอส)
* แอบเพ้อ (เพลงเดี่ยว ค่ายบางรักมิวสิคบ็อกซ์)

### ร่วมร้องเพลง
* หยุดตรงนี้ที่เธอ ของ ฟอร์ด สบชัย ไกรยูรเสน

## อ้างอิง

## แหล่งข้อมูลอื่น
* เรื่องราวประวัติ กรพินธุ์ พ่วงโพธิ์
* กรพินธุ์ วางไมค์ชั่วคราว สานฝันงาน นางฟ้า แอร์โฮสเตส
* พิน-เอก พิสูจน์รักมั่นคง อยากเคียงคู่กันจนลมหายใจสุดท้าย

หมวดหมู่:ศิลปินสังกัดอาร์เอส
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:พนักงานต้อนรับบนเครื่องบิน